आरुचौर
आरुचौर नेपालको गण्डकी अञ्चलको स्याङ्जा जिल्लाको एक गाउँ विकास समिति  हो । स्थानिय निकायहरु पुनः संरचना हुॅदा आरुचौर गाउॅ बिकास समितिबाट परिवर्तन भएर अर्जुनचौपारी गाउँ पालिकाको वडा नम्बर ४ र ५ मा परिणत भएको छ । कार्किनेटा, शिरुबारी, घण्टेबजार यहाॅबाट नजिकै पर्दछन । डहरे देवी मन्दिर धेरै उचाईमा रहेकाले यहाँबाट टाढा टाढासम्म देख्न सकिन्छ। तालपोखरी स्कुलमा कक्षा १२ सम्म पढाई हुन्छ । 
चितवन र पोखराबाट त्यहाँ जान बसहरु चल्दछन् । कार्किनेटा हुॅदै मुलपानी सडक र अर्को पाखापानी, अर्जुनचौपारी हुँदै सडक आरुचौर पुग्दछ । बसाईसराईको कारण आजकल जनसंङ्ख्या धेरै बढेको छैन । पहाडी ठाउॅ भएकोले अन्य साधन पाईदैन । बयले बजारबाट केही सवारीसाधन पाउन सकिन्छ । जाडो महिनामा हुस्सु लाग्नेहुॅदा सडकबाट तल कुहिरोको पोखरी जस्तो देखिन्छ । ससाना खोलाहरु भएपनि खोलाले पैदल हिड्न कठिनाई हुॅदैन । पानीका मुहानहरु भएकोले बर्षे खेतिको लागि कठिन छैन । हिउँदमा भने सिँचाई सम्भब देखिदैन । पिउने पानीको लागि पाईपहरु पुगेका छन् । आजकल घोप्टेओडार हुॅदै तल्लो आरुचौर तर्फ नयाँ सडक बनेको छ । कारिम्लेका घरहरुबाट तल झरेपछी कारिम्ले चौपारीमा केहिबेर आराम गरेर निभारे तर्फबाट सो सडक हुॅदै काउरे जान सकिन्छ ।

जनसङ्ख्या
आरुचौर गाविसको जनसङ्ख्या २,९५६ रहेको छ।

धार्मिक स्थल
आरुचौर गाउँ विकास समिति वाड नं २ मा रहेको डहरे देउराली मन्दिर स्याङ्जा जिल्लाभर कै प्रसिद्ध र ऐतिहासिक मन्दिर हो। बाला चतुर्दशी का दिन यहाँ भक्तजनको घुइँचो लाग्ने गर्दछ ।

सन्दर्भ सामग्रीहरू

बाह्य कडीहरू
जिल्ला विकास समिति, स्याङ्जा
स्याङ्जा र स्याङ्जालिको चिनारी

यो पनि हेर्नुहोस्

स्याङ्जा जिल्लाका गाविसहरू
स्याङ्जा जिल्लाका ठाउँहरू